1 от основния регламент, за да се определи наличието на дъмпинг е необходимо сравнение с нормалната стойност, установена преди това за сходния продукт. В съответствие с тази разпоредба заявителят използва нормалната стойност, установена при разследването в рамките на прегледа. Освен това включването на нормалните стойности от предишното разследване за заобикаляне на мерките само би увеличило дъмпинговия марж, тъй като тези нормални стойности бяха по-високи от тези, приложени в разследването в рамките на прегледа. Съответно Комисията счете, че използването на нормалната стойност, установена при разследването в рамките на прегледа, е консервативна оценка за изчисляване на дъмпинговия марж.
 (27)
 След разгласяването групата Dingsheng повтори твърдението си, че разширеният обхват на продукта е трябвало да бъде взет предвид при изчисляване на нормалната стойност в искането, тъй като съгласно член 13, параграф 1 от основния регламент трябва да се вземат предвид всички предварително определени нормални стойности, а не само тези от последното разследване в рамките на прегледа. В член 13, параграф 1 от основния регламент обаче се говори за „предварително определените нормални стойности за сходните продукти“. Няма изискване да се вземат предвид всички нормални стойности от всички предишни изследвания. Във всеки случай, както е посочено в съображение 26, само въз основа на нормалните стойности от разследването в рамките на прегледа, които представляват по-голямата част от вноса (вж. съображение 20), имаше достатъчно доказателства, за да се обоснове започване на разследването. Поради това Комисията отхвърли това твърдение.
 (28)
 Твърдението на групата Dingsheng относно използването на статистически данни на Евростат за малки ролки за изчисляване на експортната цена на джъмбо ролките е фактически невярно. Заявителят действително погрешно се е позовал на кода по КН за малки ролки в приложение 10 към искането, но по-внимателното разглеждане на извлечението от Евростат, което е част от искането в приложение 3, показва, че използваната експортна цена правилно се основава на извлечението за код по КН 7607 11 19, който е за джъмбо ролки. Както е посочено в съображение 20 по-горе, този код обхваща най-представителните видове продукти.
 (29)
 Въз основа на мотивите, изложени в съображения 12—28 по-горе, Комисията отхвърли аргументите, изтъкнати от групата Dingsheng, и счете, че искането съдържа достатъчно доказателства, за да обоснове започване на разследването.
 1.6. Разследван период и отчетен период
 (30)
 Разследваният период обхвана времето от 1 януари 2016 г. до 30 юни 2020 г. („разследваният период“ или „РП“). Бяха събрани данни за РП с цел да се разследва, inter alia, твърдението за промяна в схемите на търговия след налагане на мерките върху разглеждания продукт, и разширяването на обхвата на мерките върху леко модифицирания продукт с Регламент за изпълнение (ЕС) 2017/271, както и наличието на практика, процес или дейност, за които няма достатъчно основание или икономическа обосновка освен налагането на митото. За периода от 1 юли 2019 г. до 30 юни 2020 г. („отчетния период“ или „ОП“) бяха събрани по-подробни данни с цел да се разследва дали вносът намалява коригиращия ефект на действащите мерки по отношение на цените и/или количествата и дали е налице дъмпинг.
 1.7. Разследване
 (31)
 Комисията уведоми официално органите в КНР и Тайланд, производителите износители в